અમદાવાદ: અમદાવાદમાં ચોમાસાની ઋતુએ હજુ પૂરેપૂરી જમાવટ કરી નથી તેમ છતાં શહેરમાં પાણી ખેંચવા ઠેર ઠેર બેસાડાતી મોટર, ગેરકાયદે પાણી અને ગટરની લાઇન કોટ વિસ્તામાં બાવા આદમના જમાનાની પાણી ગટરની લાઇનો, અને ઔડાની જૂની લિમિટના કેટલાક વિસ્તારમમાં પીવીસીની પાઇપલાઇન વગેરે કારણોસર આજે પણ સેંકડો લોકો દૂષિત પાણી પીવા માટે વિવશ છે. ખુદ મ્યુનિસિપલ કોર્પોરેશન દ્વારા છેલ્લા છ દિવસમાં ૩૯ પાણીના નમૂનામાં કલોરિનનો અભાવ મળી આવ્યો છે.